04/12/2014 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Resolución da Presidencia nº 2014/22.665, de 12 de novembro: Normas de xestión de pagos domiciliados de débedas tributarias

Don Diego Calvo Pouso, Presidente da Deputación Provincial da Coruña, resolveu: Vista a proposta formulada polo Servizo de Recadación, conformada pola Intervención Xeral, para adaptar o procedemento de xestión de pagos domiciliados de débedas tributarias á normativa SEPA, se aproban as seguintes: Ao abeiro do que se establece no artigo 42.3 c) da Ordenanza fiscal xeral, autorízase expresamente a domiciliación como medio de pago de débedas por tributos e prezos públicos que sexan de vencemento periódico (recibos). Iso inclúe, ademais dos impostos, taxas e prezos públicos municipais, aquelas taxas e prezos públicos provinciais de vencemento periódico verbo das cales a correspondente ordenanza fiscal estableza este medio de pago como potestativo ou obrigatorio. Non se poderá utilizar este medio para o pago de débedas emitidas en liquidación de ingreso directo (non periódicas) nin de ningún tipo de débeda que estea en período executivo. Os preceptos contidos nesta resolución tamén serán aplicables ao pago de débedas obxecto de aprazamento ou fraccionamento, para o que é obrigatoria a domiciliación bancaria. A orde de domiciliación deberá materializarse en documento escrito, un para cada concepto, no que se fagan constar, polo menos, os seguintes datos indispensables: 1) Concello ou organismo titular da débeda.2) Concepto (nome do tributo ou prezo público que orixina a débeda). 3) Identificación do recibo que se ha domiciliar: • No imposto sobre bens inmobles (IBI): o número fixo ou, se carece del ou só figuran ceros, a ‘identificación do valor’ que figure no último recibo. • No imposto sobre actividades económicas (IAE): o número fixo. • No imposto sobre vehículos de tracción mecánica (IVTM): a matrícula do vehículo. • Nas taxas e prezos públicos: o número fixo.4) Suxeito pasivo (nome e apelidos ou razón social e NIF/CIF da persoa que figure como suxeito pasivo ou ‘titular segundo o padrón’ nos recibos, expresados tal como aparezan nestes.5) IBAN (número internacional de conta bancaria) completo -24 díxitos-, da conta onde se cargarán os recibos.6) BIC (código internacional da entidade) completo -11 díxitos.7) Titular da conta (nome e apelidos ou razón social e NIF/CIF da persoa que figure como titular da conta de cargo). 8) Representante ou autorizado (nome, apelidos e NIF da persoa que actúe como representante ou autorizado polo titular da conta de cargo, se é o caso). 9) Data en que se cursa a orde de domiciliación.10) Sinatura da mesma persoa que se identificou como titular, representante ou autorizada. Para evitar o extravío ou a confusión de datos entre distintas ordes e facilitar a súa dixitalización, todos estes datos deberán constar nun único documento e na mesma folla, e non en documentos distintos ou en follas separadas. A achega de copias de recibos en documentos anexos non escusará da correcta e completa realización da orde de domiciliación. Á orde deberá achegarse documento bancario acreditativo tanto da titularidade da conta como da súa correcta identificación. Será admisible a domiciliación en conta cuxo titular non se corresponda co obrigado ao pago da débeda, sempre que se cumpran os requisitos sinalados neste artigo. Cando o asinante da orde sexa o titular da conta, xuntarase unha copia do seu DNI, salvo que a orde se presente selada pola entidade financeira. Cando a orde de domiciliación fora asinada por un representante ou persoa autorizada do titular da conta, deberá presentarse necesariamente selada pola entidade financeira. O selo da entidade financeira suporá que esta comprobou tanto a identidade e capacidade do asinante como os demais datos da conta, e que tomou razón da dita orde. A orde de anulación expresa dunha domiciliación recollerase nun documento que deberá conter, polo menos, os seguintes datos: 1) Concello ou organismo titular da débeda.2) Concepto (nome do tributo ou prezo público que orixina a débeda). 3) Identificación do recibo cuxa domiciliación se desexa anular: · No imposto sobre bens inmobles (IBI): o número fixo ou, se carece del ou só figuran ceros, a ‘identificación do valor’ que figure no último recibo. · No imposto sobre actividades económicas (IAE): o número fixo. · No imposto sobre vehículos de tracción mecánica (IVTM): a matrícula do vehículo. · Nas taxas e prezos públicos: o número fixo.4) Nome, apelidos e NIF do ordenante.5) Calidade na que actúa o ordenante. Poderá asinar a orde: · O contribuínte. · O suxeito pasivo ou ‘titular segundo o padrón. · O titular da conta. · Un representante ou persoa autorizada de calquera dos anteriores. Á orde deberá xuntarse copia do DNI do ordenante. Cando o ordenante actúe como representante ou persoa autorizada do contribuínte ou do suxeito pasivo, deberá xuntarse ademais copia do DNI da persoa en nome da cal actúa. Se o asinante é un representante ou persoa autorizada do titular da conta, a orde deberá presentarse selada pola entidade financeira na que figure domiciliado o recibo. O selo da entidade financeira suporá que esta comprobou a identidade e capacidade do asinante e tomou razón da dita orde. Non sendo necesario achegar documento acreditativo das contas e copia do DNI do ordenante. Para pasar a domiciliación a outra conta da mesma ou distinta entidade financeira non é necesario anular a domiciliación anterior, xa que o alta da nova suporá a súa anulación automática. Tamén serán de aplicación ás ordes de anulación de domiciliación as normas contidas nesta resolución sobre prazos e requisitos de presentación das ordes de domiciliación. Os modelos oficiais de orde de domiciliación e de anulación de domiciliación serán os que se aproban nesta resolución e figuran anexos a esta. Estarán ao dispor dos interesados na páxina web da Deputación (www.dicoruna.es) e nas súas oficinas de atención ao público, así como nas oficinas dos Concellos e entidades financeiras que o soliciten. A utilización de documentos distintos dos modelos oficiais farase por conta e risco do ordenante. Nos casos de solicitude de aprazamento ou fraccionamento, a domiciliación dos pagos farase constar na propia solicitude, indicando nela o IBAN e acompañando algún documento bancario que acredite tanto a titularidade da conta como a súa correcta identificación. Se a conta non fora de titularidade do solicitante deberá acompañarse, ademais: 1) Autorización expresa e asinada do titular da conta para realizar os cargos.2) Copia do DNI do devandito titular, salvo que a autorización se presente selada pola entidade financeira. Todas as ordes, tanto as que se envíen directamente polos interesados como as que se cursen a través das entidades financeiras, deberanse achegar ao Servizo de Recadación da Deputación por algún destes medios: a) Persoalmente ou por correo postal (a algunha das oficinas tributarias da Deputación). b) Por correo electrónico (recaudacion. domiciliaciones@dicoruna. es). c) Por fax (981 080 092). d) Por teléfono móbil (a través de SMS). Antes de remitilas á Deputación, as entidades financeiras deberán comprobar que as ordes que lles entreguen os seus clientes se axustan ás normas establecidas nesta resolución e, particularmente: 1) Que o recibo está correctamente identificado, única e exclusivamente con número fixo ou ID valor.2) Que o IBAN está correctamente transcrito, no caso da orde de domiciliación.3) Que a persoa que asina a orde está capacitada para facelo e así se fai constar na orde. Unha vez realizada a comprobación, estamparán na orde o selo da entidade e a data de recepción. A Deputación non se responsabilizará da falta de atención das ordes que non lle foron efectivamente entregadas. As ordes que se cursen por teléfono móbil a través de SMS deberán utilizar as canles establecidas para iso pola Deputación e respectar as prescricións e o procedemento específico que se aproben para o efecto. As ordes de domiciliación que se cursen a través das entidades financeiras colaboradoras do Servizo de Recadación simultaneamente á cobranza dunha débeda, xa sexa en período voluntario ou executivo, deberán ser comunicadas á Deputación unicamente no propio ficheiro de cobranzas, tal como se prevé no Caderno 60 das Normas e Procedementos Bancarios da Asociación Española de Banca Privada (AEB) e a Confederación Española de Caixas de Aforros (CECA). Neste caso, e debido ás limitacións impostas polo citado Caderno 60, as entidades colaboradoras soamente lle comunicarán á Deputación, no arquivo informático correspondente, os seguintes datos para a domiciliación: 1) Identificación do recibo (referencia de cobranza). 2) CCC (código conta cliente completo da conta de débito domiciliado). No entanto, as entidades colaboradoras deberán responsabilizarse da custodia e conservación dos xustificantes das ordes de domiciliación que comuniquen por este medio, ata polo menos catro anos despois de que deixen de ter validez as devanditas ordes. No suposto ao que se refire este artigo, as entidades colaboradoras absteranse de comunicar estas ordes en papel á Deputación, para evitar a súa duplicidade coa comunicación informatizada. Cando sexa necesario para a Deputación dispor do documento escrito, requirirallo á entidade colaboradora correspondente. As ordes nas que se comprobe que algún dos datos ou documentos considerados indispensables non figura, é erróneo ou está incompleto, serán devoltas ao seu remitente para a súa emenda. O feito de xuntar á orde unha copia do recibo non exime da obrigación de consignar no propio documento todos os datos que se consideran indispensables e que figuran no recibo, salvo que a dita copia estea incorporada na mesma folla que a orde, e non en folla separada. As ordes non producirán efectos ata que sexan recibidas pola Deputación, e sempre que non adoezan dalgún defecto ou omisión que obrigue á súa devolución. Para que unha orde produza efectos no período recadatorio inmediato á súa presentación deberá ter entrada na Deputación cunha antelación mínima dun mes sobre a data de inicio do devandito período e non ser defectuosa. As ordes de domiciliación terán validez indefinida salvo: a) Orde expresa de anulación, cursada polo contribuínte, o suxeito pasivo, o titular da conta ou persoa debidamente autorizada, comunicada ao Servizo de Recadación. b) Modificación da identificación do recibo (número fixo, matrícula) polo organismo responsable da elaboración do correspondente censo ou padrón. c) Cambio de titular segundo o padrón (suxeito pasivo) do recibo domiciliado. d) Rexeitamento ou devolución do débito pola entidade financeira. e) Incumprimento, polo titular da conta ou a entidade financeira, das normas contidas nesta resolución ou outras que se aproben sobre a materia. f) Anulación polo Servizo de Recadación, por causas obxectivas. En tal caso, a anulación será comunicada ao contribuínte ou, se afectase a gran número deles, publicada no Boletín Oficial da Provincia e na prensa diaria da provincia. A execución das ordes de domiciliación realizarase de acordo coas prescricións do ‘Procedemento Primeiro’ disposto no Caderno 19 das Normas e Procedementos Bancarios da AEB/CECA, aínda que coas particularidades seguintes: 1) As domiciliacións en contas de entidades financeiras non colaboradoras do Servizo de Recadación poderán ser xestionadas a través dunha ou varias entidades colaboradoras, utilizando para iso os procedementos interbancarios establecidos, aínda que deberán respectarse en todo caso os prazos e datas que se establecen nestas normas, especialmente a data de cargo e o prazo de devolución de adebedamentos.2) Os cargos nas contas dos clientes efectuaranse todos eles na data fixada pola Deputación, que se incluirá no correspondente arquivo informático. No entanto, as entidades financeiras poderán, durante o dez días naturais seguintes á devandita data, efectuar reintentos con aqueles cargos que no primeiro intento resultaran errados por falta de saldo suficiente.3) A data de cargo será fixada pola Deputación de maneira que permita compatibilizar no posible o prazo establecido para a súa devolución e o vencemento do período voluntario de cobranza.4) As consecuencias que se deriven da realización de cargos en contas distintas das sinaladas no arquivo informático presentado pola Deputación serán de responsabilidade exclusiva da entidade financeira que os realizou.5) O importe das domiciliacións será aboado na conta restrinxida da Deputación aberta para o efecto en cada entidade colaboradora na mesma data en que se realicen os cargos aos clientes.6) Inmediatamente despois de realizar os cargos nas contas dos seus clientes, as entidades financeiras remitiranlles a estes un documento de comunicación de débito cuxo formato se adaptará ao disposto no anexo 3 do Caderno 19 e cuxo contido se axustará ao que para cada cargo incluíuse no arquivo informático presentado pola Deputación.7) O documento de comunicación de débito terá, tal como establece o artigo 38.2 do Regulamento xeral de recadación, carácter de xustificante do ingreso da débeda, polo que as entidades financeiras deberán requirir a súa devolución antes de executar as ordes de devolución de adebedamentos que lles cursen os seus clientes.8) En aplicación do disposto no artigo 33.1 da Lei 16/2009, do 13 de novembro, de servizos de pago, e de conformidade co contido da Consulta Vinculante V0935-10, da Dirección Xeral de Tributos do Ministerio de Economía e Facenda, os prazos para a devolución de cargos que se establecen na citada Lei 16/2009 non son aplicables ás domiciliacións de pago de tributos. No entanto, en atención ás dificultades manifestadas polas entidades financeiras para adaptar o Caderno 19 a esta realidade, manterase provisionalmente o prazo de 8 semanas desde o día seguinte á data de cargo, para a devolución de adebedamentos domiciliados.9) Polo menos desde o undécimo día natural seguinte á data de cargo, as entidades financeiras colaboradoras remitirán diariamente á Deputación un arquivo informático axustado ao contido e estrutura que para tal fin se describe no Caderno 19 das Normas e Procedementos Bancarios da AEB/CECA, comunicando as devolucións producidas desde a data de cargo ou desde a anterior comunicación, segundo o caso. As entidades financeiras non colaboradoras efectuarán estas comunicacións á entidade colaboradora que lles enviou o arquivo informático de cargo, que os agrupará nun único arquivo de comunicación de adebedamentos devoltos e remitirao á Deputación.10) Ao día seguinte do vencemento do prazo de devolucións de cada remesa de cargos domiciliados, e unha vez enviado o último arquivo de comunicación de devolucións de adebedamentos, as entidades financeiras practicarán a liquidación da remesa e traspasarán á conta operativa designada pola Deputación o saldo líquido resultante, cuxo importe deberá coincidir co resultado de restar ao importe total do cargo o importe das devolucións comunicadas. As entidades financeiras non colaboradoras realizan estas operacións coa entidade colaboradora que lles remitira o arquivo informático do cargo, quen se encargará de agrupar a información e practicar unha única liquidación que comunicará e traspasará á Deputación.11) A comunicación polas entidades financeiras de modificacións ou correccións de contas de cargo levarase a cabo por medio de arquivos informáticos axustados ao formato e contido establecidos no anexo 5 do Caderno 19.12) As entidades financeiras, colaboradoras ou non, estarán obrigadas a cumprir as normas que se establecen nesta resolución. De non facelo así, a Deputación poderá deixar sen efecto todas as ordes de domiciliación en contas da entidade financeira incumpridora. A devandita medida publicarase, para coñecemento dos contribuíntes afectados, no Boletín Oficial da Provincia e na prensa diaria de maior difusión na provincia. Quedan derrogadas expresamente as normas seguintes: a) A Resolución da Presidencia 15.719/2012, do 1 de outubro, pola que se aprobaron normas de xestión de pagos domiciliados de débedas tributarias. Ademais, quedarán sen efecto aqueles preceptos que estean contidos en normas de igual ou inferior rango que o desta resolución e contradigan o que nela se establece. A presente resolución entrará en vigor ao día seguinte da súa publicación no Boletín Oficial da Provincia. A Coruña, 21 de novembro de 2014 O Presidente O Secretario xeral Diego Calvo Pouso José Luis Almau Supervía